ང་ཚོ་བོད་པར་ཐུན་མོང་མ་ཡིན་པའི་ཁྱད་ཆོས་གཙོ་བོ་ནི་ཡ་རབས་སྤྱོད་བཟང་དང་བྱམས་སྙིང་རྗེ་རེད།ཁྱད་ཆོས་འདི་བྱིས་པའི་སེམས་རྒྱུད་ལ་འཇགས་ཐབས་བྱེད་དགོས་པ་དེ་ཕ་མའི་ལས་འགན་གཙོ་བོ་ལ་ངོས་འཛིན་བྱེད་ཀྱི་ཡོད།དེར་བརྟེན་རང་ཉིད་ཀྱིས་ལག་བསྟར་བྱེད་བཞིན་ཡོད་པའི་བྱེད་ཐབས་ཀྱི་དཔེ་མཚོནའགའ་བཤད་ན་འདི་ལྟར།བྱིས་པའི་ཁོར་ཡུག་ནས་ནམ་ཡིན་ཡང་རང་གི་ལུས་ངག་གི་སྤྱོད་པ་གཟབ་ནན་བྱས་ཏེ་ཡ་རབས་སྤྱོད་བཟང་བྱེད་ཀྱི་ཡོད།ལམ་ལ་ཉལ་བའི་སྤྲང་བོ་རེ་མཐོང་དུས་མི་དེ་སྙིང་རྗེ་ལྟོགས་ཀྱི་ཡོད་པ་རེདཅེས་ལབ་ནས་བུ་མོའི་ལག་ཏུ་སྒོར་རྡོག་འགའ་རེ་བཞག་སྟེ་སྤྲང་བོ་ལ་སྦྱིན་གཏོང་གི་འདུ་ཤེས་སྐྱེད་དུ་འཇུག་གི་ཡོད།ལམ་ཁ་ནས་འབུ་ཆུང་ཆུང་རེ་ཉི་མས་སྲེག་གི་ཡོད་པ་མཐོང་དུསའབུ་འདི་སྙིང་རྗེལབ་སྟེ་སྲོག་ལྡན་གྱི་སེམས་ཅན་ཐམས་ཅད་བདེ་བ་འདོད་མཁན་དང་སྡུག་བསྔལ་མི་འདོད་མཁན་ཡིན་པའི་གནས་ལུགས་ཤེས་སུ་འཇུག་གི་ཡོད།ད་ལྟ་ངའི་བུ་མོས་འབུ་ཆུང་ཆུང་ཞིག་མཐོང་ན་སྙིང་རྗེ་ཞེས་པ་འདི་ཁ་ན་རང་བཞིན་གྱི་ཡོང་གི་འདུག